ddrg/super_eurlex huggingface dataset:
SL Uradni list Evropske unije L 19/20

UREDBA KOMISIJE (ES) št. 63/2009

z dne 22. januarja 2009

o določitvi izvoznih nadomestil v sektorju perutninskega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (1) ter zlasti zadnjega pododstavka člena 164(2) in člena 170 Uredbe,

ob upoštevanju naslednjega:

(1) Člen 162(1) Uredbe (ES) št. 1234/2007 določa, da se razlika med cenami na svetovnem trgu za proizvode, navedene v delu XX Priloge I k navedeni uredbi, in cenami za te proizvode v Skupnosti lahko krije z izvoznimi nadomestili.

(2) Ob upoštevanju trenutnih razmer na trgu perutninskega mesa morajo biti izvozna nadomestila določena v skladu s pravili in merili iz členov 162 do 164, 167, 169 in 170 Uredbe (ES) št. 1234/2007.

(3) Člen 164(1) Uredbe (ES) št. 1234/2007 določa, da se nadomestila lahko spreminjajo glede na namembni kraj, zlasti kadar to zahtevajo razmere na svetovnem trgu, posebne zahteve nekaterih trgov ali obveznosti, ki temeljijo na sporazumih, sklenjenih v skladu s členom 300 Pogodbe.

(4) Nadomestila se dodelijo samo proizvodom, ki jim je dovoljen prosti pretok v Skupnosti in imajo identifikacijsko oznako iz člena 5(1)(b) Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2). Ti proizvodi morajo prav tako izpolnjevati zahteve Uredbe Evropskega parlamenta in Sveta (ES) št. 852/2004 z dne 29. aprila 2004 o higieni živil (3).

(5) Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

1. Proizvodi, ki so upravičeni do izvoznih nadomestil iz člena 164 Uredbe (ES) št. 1234/2007, in zneski teh nadomestil so določeni v Prilogi k tej uredbi, ob upoštevanju pogojev iz odstavka 2 tega člena.

2. Proizvodi, ki so upravičeni do nadomestila v skladu z odstavkom 1, morajo izpolnjevati zahteve uredb (ES) št. 852/2004 in (ES) št. 853/2004 ter morajo zlasti biti pripravljeni v odobrenem obratu in izpolnjevati zahteve označevanja iz oddelka I Priloge II k Uredbi (ES) št. 853/2004.

Člen 2

Ta uredba začne veljati 23. januarja 2009.

Ta uredba je v celoti zavezujoča in se neposredno uporablja v vseh državah članicah. V Bruslju, 22. januarja 2009 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 299, 16.11.2007, str. 1.

(2) UL L 139, 30.4.2004, str. 55.

(3) UL L 139, 30.4.2004, str. 1. Popravljena različica v UL L 226, 25.6.2004, str. 3.
1.

V poglavje I se vstavi naslednja opredelitev: „(rr) pretvornik: del tahografa s signalom, ki stalno prikazuje hitrost vozila in/ali prevoženo pot, ter ki se: — vgradi in uporablja le pri vozilih tipa M1 in N1 (kot določa Priloga II k Direktivi Sveta 70/156/EGS), ki se prvič dajo v uporabo med 1. majem 2006 in 31. decembrom 2013; — vgradi, če je vgradnja druge vrste obstoječega zaznavala, ki je sicer v skladu z določbami te priloge in njenih dodatkov 1 do 11, mehansko nemogoča; — vgradi med enoto v vozilu in mestom, kjer vgrajena zaznavala proizvajajo impulze hitrosti/razdalje. Z vidika enote v vozilu je obnašanje pretvornika enako, kot če bi bilo zaznavalo gibanja, ki je v skladu z določbami te priloge in njenih dodatkov 1 do 11, povezano z enoto v vozilu. Uporaba takega pretvornika v navedenih tipih vozil omogoča vgradnjo in pravilno uporabo enote v vozilu, ki je skladna z zahtevami iz te priloge. Pri navedenih vozilih je tahograf sestavljen iz kablov, pretvornika in enote v vozilu.“
SL Uradni list Evropske unije L 17/10

UREDBA KOMISIJE (ES) št. 49/2009

z dne 21. januarja 2009

o določitvi koeficienta dodelitve za izdajo uvoznih dovoljenj, za katera so bili zahtevki predloženi od 12. do 16. januarja 2009 za proizvode iz sektorja sladkorja v okviru tarifnih kvot in preferencialnih sporazumov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),

ob upoštevanju Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) ter zlasti člena 5(3) Uredbe,

ob upoštevanju naslednjega:

(1) Zahtevki za uvozna dovoljenja so bili pristojnim organom predloženi v obdobju od 12. do 16. januarja 2009 v skladu z Uredbo (ES) št. 950/2006 in/ali Uredbo (ES) št. 508/2007 z dne 7. maja 2007 o odprtju tarifnih kvot za uvoz surovega trsnega sladkorja v Bolgarijo in Romunijo za dobavo rafinerijam v tržnih letih 2006/2007, 2007/2008 in 2008/2009 (3) za skupno količino, ki je enaka ali presega razpoložljivo količino z zaporednimi številko 09.4319.

(2) V teh okoliščinah mora Komisija določiti koeficient dodelitve, ki omogoča izdajo dovoljenj sorazmerno z razpoložljivo količino, in/ali države članice obvestiti, da je bila določena meja dosežena –

SPREJELA NASLEDNJO UREDBO:

Člen 1

Za zahtevke za uvozna dovoljenja, predložene od 12. do 16. januarja 2009 v skladu s členom 4(2) Uredbe (ES) št. 950/2006 in/ali v skladu s členom 3 Uredbe (ES) št. 508/2007, se dovoljenja izdajo v okviru količin, ki so navedene v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. januarja 2009 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 299, 16.11.2007, str. 1.

(2) UL L 178, 1.7.2006, str. 1.

(3) UL L 122, 11.5.2007, str. 1.
Popravek Uredbe (ES) št. 1072/2009 Evropskega parlamenta in Sveta z dne 21. oktobra 2009 o skupnih pravilih za dostop do trga mednarodnega cestnega prevoza blaga

( Uradni list Evropske unije L 300 z dne 14. novembra 2009 )

V odstavku 6 člena 4 in odstavku 6 člena 5 ter v prilogah II in III se izraz „pooblaščeni inšpektor“ v ustreznem sklonu nadomesti z izrazom „pooblaščena oseba, pristojna za nadzor,“ v ustreznem sklonu in stavek se temu primerno slovnično prilagodi.
Popravek Uredbe Sveta (ES) št. 1250/2009 z dne 30. novembra 2009 o spremembi Uredbe (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete

( Uradni list Evropske unije L 338 z dne 19. decembra 2009 )

Stran 4, člen 1, točka 8:

besedilo:

„Člen 146

Plačila za ovce in koze v letu 2009

Države članice, ki so odobrile plačila v sektorju ovčjega in kozjega mesa v skladu z oddelkom 2 poglavja 5 naslova III Uredbe (ES) št. 1782/2003, lahko v letu 2009 zadržijo do 50 % sredstev nacionalnih zgornjih meja iz člena 41 te uredbe, ki ustreza plačilom za ovce in koze iz Priloge IV k Uredbi (ES) št. 1782/2003.“
„6.

v poglavju 13 se črtajo oddelek 2 „Zunajsezonska premija“ (členi 96, 97 in 98), člen 117, podpoglavje 2 „Shema ekstenzifikacijskega plačila“ oddelka 4 (člena 118 in 119), oddelek 6 „Dodatna plačila“ (člen 125) in člen 133;“
SL Uradni list Evropske unije L 188/127

Popravek Uredbe (ES) št. 444/2009 Evropskega parlamenta in Sveta z dne 28. maja 2009 o spremembi Uredbe Sveta (ES) št. 2252/2004 o standardih za varnostne značilnosti in biometrične podatke v potnih listih in potovalnih dokumentih, ki jih izdajo države članice

( Uradni list Evropske unije L 142 z dne 6. junija 2009 )

Kazalo vsebine na naslovni strani in naslov na strani 1:

besedilo:

„28. maja 2009“

se glasi:

„6. maja 2009“.
(32)

V zvezi s tem je treba opozoriti, da je treba kljub manjšemu izboljšanju, ki ga kažejo nekateri kazalci, položaj industrije Skupnosti oceniti v celoti in ob upoštevanju dejstva, da so se zaščitni ukrepi uporabljali do konca obdobja preiskave. To vprašanje je bilo natančno proučeno v uvodnih izjavah 51 do 86 začasne uredbe. Zaradi temeljitega procesa prestrukturiranja, ki so ga omogočili ti ukrepi in zaradi katerega sta se bistveno zmanjšali proizvodnja in zmogljivost, bi se v običajnih okoliščinah znatno izboljšal splošni položaj proizvajalcev Skupnosti, vključno s proizvodnjo, izkoriščenostjo zmogljivosti, prodajo in razliko med ceno in stroški. Vendar so kazalci v zvezi z obsegom ostali slabi, zaloge so se znatno povečale in finančni kazalci so bili še vedno negativni, pri čemer so se nekateri celo poslabšali.
(2)

Periodični statistični podatki o prebivalstvu in glavnih družinskih, socialnih, ekonomskih in stanovanjskih razmerah oseb so potrebni za preučevanje in opredelitev regionalnih, socialnih in okoljskih politik, ki vplivajo na posamezne sektorje Skupnosti. Podrobne informacije o stanovanjih je treba zbrati zlasti v podporo različnim dejavnostim Skupnosti, na primer spodbujanju socialnega vključevanja in spremljanju socialne kohezije na regionalni ravni ali varstvu okolja in spodbujanju energetske učinkovitosti.
(9)

Nekatere zainteresirane stranke so trdile, da zadevni izdelek, kot je opredeljen v uvodni izjavi 16 začasne uredbe, in podobni izdelek nista enaka, kot je navedeno v uvodni izjavi 18 začasne uredbe, ker nimata enakih fizikalnih in kemičnih lastnosti ter se ne uporabljata za enake namene. Po mnenju teh zainteresiranih strank izjava v uvodni izjavi 18 začasne uredbe ne obravnava argumentov, predloženih med preiskavo, in je v nasprotju s prilagoditvijo Komisije, kar zadeva izračune nelojalnega nižanja za postopek razčlenitve nekaterih količin zadevnega izdelka po prihodu v EU. Kot se najprej ugotavlja, je preiskava pokazala, da se zadevni izdelek in podobni izdelek uporabljata v enake splošne namene, tj. predvsem za čiščenje v gospodinjstvu (izdelki za strojno pomivanje posode, detergenti, mehčalci vode) ter kot dodatki v hrani in pijači, vendar tudi na področju osebne nege/kozmetike. Trditev, da naj nekateri uporabniki zadevnega izdelka dejansko ne bi uporabljali v industriji detergentov, hrane in pijače zaradi njegovega vonja in/ali barve, ni bila dodatno utemeljena z dokazi. Preiskava je pokazala, da se je le v eni niši, tj. na farmacevtskem področju, evropska citronska kislina dejansko uporabljala in to zaradi stroškov posebnega preskusa skladnosti, ki se za to zahteva. Ker farmacevtsko področje predstavlja le majhen delež skupnega poslovanja uporabnikov, opravljanje preskusa skladnosti ni veljalo za gospodarsko upravičeno poslovno odločitev. Drugič, med prilagoditvijo pri izračunu nelojalnega nižanja cen za razčlenjene dele zadevnega izdelka po uvozu, kot je navedeno v uvodni izjavi 64 začasne uredbe, in izjavo, da sta si izdelka podobna, ker zadostuje, da imata zadevni izdelek in podobni izdelek enake osnovne kemične, fizikalne in tehnične lastnosti ter enako osnovno uporabo, kar velja v tem primeru, ni protislovja. Nadalje se ugotavlja, da se strjevanje ne pojavi zaradi posebnih lastnosti kitajskega izdelka, ampak ker je vsaka citronska kislina ne glede na poreklo zaradi svoje kemične sestave nagnjena k strjevanju, če je izpostavljena vlagi in spremembam temperature. Ker je seveda med odpremo v EU le zadevni izdelek dlje časa izpostavljen vlagi in spremembam temperature, se težava pojavlja predvsem, vendar ne izključno, pri zadevnem izdelku. Zato prilagoditev enostavno upošteva dejstvo, da postopek razčlenitve ustvari dodatne stroške predvsem za zadevni izdelek, ker je treba strjen izdelek pred nadaljnjo prodajo razčleniti (z lomljenjem ali presejanjem ali utekočinjenjem strjenega izdelka) ali pa ga je treba prodati s popustom. Zato je treba to trditev zavrniti.
SL Uradni list Evropske unije L 257/8

UREDBA KOMISIJE (ES) št. 937/2008

z dne 24. septembra 2008

o odobritvi večjih sprememb specifikacije za ime, registrirano v registru zaščitenih označb porekla in zaščitenih geografskih označb (Bleu de Gex Haut-Jura ali Bleu de Septmoncel (ZOP))

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) in zlasti prvega pododstavka člena 7(4) Uredbe,

ob upoštevanju naslednjega:

(1) V skladu s prvim pododstavkom člena 9(1) in členom 17(2) Uredbe (ES) št. 510/2006 je Komisija proučila vlogo Francije za odobritev sprememb specifikacije za zaščiteno označbo porekla „Bleu de Gex Haut-Jura“ ali „Bleu de Septmoncel“, registrirano v skladu z Uredbo Komisije (ES) št. 1107/96 (2).

(2) Ker zadevne spremembe niso manjše v smislu člena 9 Uredbe (ES) št. 510/2006, je Komisija v skladu s prvim pododstavkom člena 6(2) navedene uredbe vlogo za spremembe objavila v Uradnem listu Evropske unije (3). Ker pri Komisiji ni bil vložen noben ugovor v skladu s členom 7 Uredbe (ES) št. 510/2006, je treba spremembe odobriti –

SPREJELA NASLEDNJO UREDBO:

Člen 1

Spremembe specifikacije, objavljene v Uradnem listu Evropske unije v zvezi z imenom iz Priloge k tej uredbi, se odobrijo.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. septembra 2008 Za Komisijo Mariann FISCHER BOEL Članica Komisije

(1) UL L 93, 31.3.2006, str. 12.

(2) UL L 148, 21.6.1996, str. 1.

(3) UL C 298, 11.12.2007, str. 21.
Tekoči izdelek v obliki omake iz pekočih paprik, izdelan iz plodov pekočih paprik, ki se jim doda sol in se fermentirajo 3 leta. Po fermentaciji se doda kis. Izdelek je na voljo v mnogih različicah, npr. kot omaka iz zelenih pekočih paprik.

2103 90 90
1.

Merilo mrežnih očes: (a) samodejno ustvarja vzdolžno merilno silo pri merjenju velikosti mrežnega očesa ribiških mrež; (b) ima dve čeljusti, eno pritrjeno in eno premično, vsako debeline 2 mm z zaobljenimi robovi s polmerom 1 mm za zagotovitev, da čeljust zlahka zdrsne čez vrvico, kot je prikazano na sliki spodaj; (c) deluje na električni pogon ali akumulator in lahko opravi 1 000 zaporednih meritev mrežnega očesa, preden je potrebno ponovno polnjenje; (d) lahko na mrežna očesa pritiska z izbrano vzdolžno silo med 5 in 180 N z natančnostjo 1 N; (e) ima vgrajen sistem za merjenje uporabljene sile; (f) lahko razprostira mrežna očesa s stalno hitrostjo 300 ± 30 mm/min s premično čeljustjo; (g) lahko meri mrežna očesa od 10 do 300 mm in ima odstranljive čeljusti za uporabo pri majhnih in velikih mrežnih očesih; (h) meri z natančnostjo 1 mm; (i) je trdne strukture in se pri obremenitvi ne ukrivi; (j) je lahko, vendar trdno, in ne sme tehtati več kot 2,5 kg; (k) je narejeno iz materialov, ki so odporni proti koroziji v morskem okolju; (l) je vodoodporno in odporno proti prahu v skladu s standardom IP56 (1); (m) deluje stabilno v temperaturnem razponu od – 10 do + 45 °C; (n) lahko med shranjevanjem in prevozom prenese temperaturo od – 30 do 70 °C; (o) nadzoruje programska oprema, ki mora zagotoviti meni funkcij in omogočati, da merilo ob vključitvi samo preveri elektronske in mehanske dele; (p) na zaslonu izpiše, da je pripravljeno za uporabo. Če ni pripravljeno, se izpiše sporočilo o napaki, merilo se izključi in preneha delovati; (q) je mogoče upravljati z eno roko, medtem ko morajo biti funkcije dostopne prek zunanjih gumbov; (r) izpiše podatke na zaslonu in izpiše vsako meritev, število opravljenih meritev v sklopu ter povprečno vrednost v milimetrih; (s) shrani v spomin podatke o vsaj 1 000 meritvah, medtem ko mora biti mogoče te podatke prenesti v računalnik; (t) vsebuje funkcijo za izračun povprečne velikosti mrežnega očesa, zaokroženo na 0,1 mm; (u) ima vgrajeno programsko opremo s funkcijo za samodejni izbor najdaljše diagonale vsakega mrežnega očesa za izračun povprečne velikosti mrežnega očesa v mreži s kvadratastimi mrežnimi očesi; (v) shrani podatke o vseh opravljenih meritvah.
(1)

V skladu s prvim pododstavkom člena 6(2) in členom 17(2) Uredbe (ES) št. 510/2006 so bile vloga za registracijo imena „Chamomilla Bohemica“, ki jo je vložila Češka, vloga za registracijo imena „Vlaams-Brabantse tafeldruif“, ki jo je vložila Belgija, vloga za registracijo imena „Slovenská parenica“, ki jo je vložila Slovaška, in vloga za registracijo imena „Cipollotto Nocerino“, ki jo je vložila Italija, objavljene v Uradnem listu Evropske unije (2).
6.

Ustrezni znanstveni podatki so vse humane študije ali nehumane študije, objavljene ali neobjavljene, ki so ustrezne za utemeljitev zdravstvene trditve, za katero se vloži vloga, in ki obravnavajo razmerje med živilom in navedenim učinkom, vključno s podatki, ki podpirajo, in podatki, ki zavračajo takšno povezavo. Ustrezni objavljeni podatki, pridobljeni s humanimi študijami, se opredelijo z natančnim pregledom.
1.

RLS zagotavlja povezavo med nacionalnimi/osrednjimi laboratoriji držav članic za bolezni kopitarjev ali z vejami diagnostičnih laboratorijev, ki se ukvarjajo s posameznimi povzročitelji ali skupinami povzročiteljev bolezni kopitarjev s seznama v Prilogi A k Direktivi 90/426/EGS in iz Priloge D(II)(A) k Direktivi 92/65/EGS, z izjemo konjske kuge, kadar je to potrebno, tako da: (a) prevzame vodilno vlogo v industriji kopitarjev in tesno sodeluje z ustreznimi strukturami za tekmovalne konje, da se: (i) zagotovi zgodnje opozarjanje, oceni in po možnosti predvidi tveganje zaradi pojavljajočih se bolezni in posebnih epidemioloških razmer; (ii) spremlja stanje bolezni na globalni in regionalni ravni z rednim prejemanjem vzorcev s terena, poslane iz držav članic in tretjih držav, ki so geografsko ali trgovinsko povezane s Skupnostjo v smislu trgovine s kopitarji ali proizvodi, pridobljenimi od takih živali; (b) izvaja tipizacijo ter karakterizacijo antigenov in genomov povzročiteljev bolezni iz vzorcev iz točke (a)(ii), kadar je to ustrezno in potrebno na primer za epidemiološko spremljanje ali preverjanje diagnoze, in (i) nemudoma sporoči rezultate takšnih preiskav Komisiji, državam članicam in zadevnim nacionalnim/osrednjim laboratorijem; (ii) identificira povzročitelje bolezni, po potrebi v tesnem sodelovanju z regionalnimi referenčnimi laboratoriji, ki jih imenuje Svetovna organizacija za zdravje živali (OIE); (c) vzpostavi in vzdržuje posodobljene zbirke povzročiteljev bolezni in njihovih sevov ter posodobljene zbirke posebnih serumov proti boleznim kopitarjev; (d) ima pooblastilo za izvedbo popisa tehnik, ki se trenutno uporabljajo v različnih laboratorijih, da se: (i) predlagajo standardizirani preskusi in preskusni postopki ali referenčni serumi za notranjo kontrolo kakovosti; (ii) razvijejo novi diagnostični postopki za zagotavljanje varnejšega uvoza in konkurenčnejšega izvoza kopitarjev; (e) svetuje Komisiji o vseh vidikih v zvezi z boleznimi kopitarjev, ki so navedene na seznamu v Prilogi A k Direktivi 90/426/EGS ali v Prilogi D(II)(A) k Direktivi 92/65/EGS ali za katere velja druga zakonodaja Skupnosti o zdravstvenem varstvu živali; navedena naloga vključuje svetovanje o možnih cepivih, o najustreznejših zdravstvenih preiskavah, ki se zahtevajo za trgovanje in uvoz, oceno novo razvitih cepiv in svetovanje o vprašanjih, ki se nanašajo na epidemiologijo različnih bolezni kopitarjev.
(7)

Ukrepi, predvideni s to uredbo, so v skladu z mnenjem odbora, ustanovljenega s členom 18(1) Uredbe (ES) št. 2037/2000 Evropskega parlamenta in Sveta (4) –
(6)

Posebej je treba paziti, da imajo vsi uvozniki Skupnosti enak in stalen dostop do tarifnih kvot in da se stopnje, določene za kvote, uporabljajo neprekinjeno za vse uvoze zadevnih proizvodov v vse države članice, dokler se kvote ne izrabijo. Za zagotavljanje učinkovitosti skupnega upravljanja navedenih kvot ne bi smelo biti nobene ovire za to, da se države članice pooblasti, da iz obsegov kvot izvzamejo potrebne količine, ki ustrezajo dejanskim uvozom. Komunikacija med državami članicami in Komisijo mora potekati po elektronski poti, če je mogoče.
ex 0303 52 10, ex 0303 52 30, ex 0303 52 90, ex 0303 79 41

F416

cela, z glavo ali brez
(3)

Francija, Nemčija in Združeno kraljestvo so pregledali svoje odobrene karantenske obrate in centre ter Komisiji poslali posodobljen seznam navedenih karantenskih obratov in centrov. Seznam odobrenih obratov in centrov za karanteno iz Priloge V k Uredbi (ES) št. 318/2007 je zato treba ustrezno spremeniti.
14

Pri merjenju višine vračila denarja, ki je na voljo ob likvidaciji programa (11.(c) člen), vključi podjetje stroške v načrt poravnave obveznosti programa in izvršitve vračila denarja. Podjetje na primer odbije plačila za strokovne storitve, če so te plačane iz sredstev programa in jih ne plača podjetje, in stroške morebitnih zavarovalnih premij, ki so morda potrebne za zavarovanje obveznosti ob likvidaciji.
8

Če nagrade zagotovi tretja stranka, podjetje oceni, ali prejemke, pripisane nagradnim dobropisom, zbira za svoj račun (tj. kot naročnik posla) ali v imenu tretje stranke (tj. kot posrednik za tretjo stranko). (a) Če podjetje zbira prejemke v imenu tretje stranke: (i) meri svoj prihodek v višini čistega zneska, ki ga zadrži za svoj račun, tj. razlike med prejemkom, pripisanim nagradnim dobropisom, in plačilom tretji stranki za zagotovitev nagrad; in (ii) pripozna čisti znesek kot prihodek, ko je tretja stranka dolžna zagotoviti nagrade in ko v zameno pridobi pravico do pripadajočega prejemka. To se lahko zgodi takoj po odobritvi nagradnih dobropisov. Če lahko kupec izbira med nagradami, ki jih ponujata bodisi podjetje bodisi tretja stranka, pa se to zgodi samo v primeru, da se stranka odloči za nagrade tretje stranke. (b) Če podjetje zbira prejemke za svoj račun, meri prihodek v višini kosmatega prejemka, pripisanega nagradnim dobropisom, prihodek pa pripozna, ko izpolni svoje obveze glede zagotovitve nagrad.
(6)

Okrasno barvanje kuhanih jajc je na nekaterih območjih Evropske unije tradicionalno v določenem obdobju leta in ker se tudi ekološka jajca lahko barvajo in dajo v promet, so nekatere države članice vložile zahtevek za odobritev barv v ta namen. Odbor neodvisnih strokovnjakov je preučil nekatere barve in različne druge snovi za razkuževanje in konzerviranje kuhanih jajc (4) ter zaključil, da bi se številne naravne barve lahko dovolile ter začasno tudi sintetične oblike železovih oksidov in železovih hidroksidov. Vendar je zaradi lokalnega in sezonskega značaja proizvodnje primerno pooblastiti pristojne organe za izdajanje ustreznih dovoljenj.
(2)

Tržne cene so padle pod navedeno raven in glede na sezonska in ciklična gibanja to stanje lahko traja.
(1)

V skladu z Direktivo Sveta 70/524/EGS (2) je bil dodatek natrijev monenzin (Elancoban G100, Elancoban 100, Elancogran 100, Elancoban G200, Elancoban 200) dovoljen pod nekaterimi pogoji. Z Uredbo Komisije (ES) št. 1356/2004 (3) je bil ta dodatek dovoljen za obdobje desetih let za uporabo za piščance za pitanje, piščance za nesnice in purane, pri čemer je bilo dovoljenje povezano z osebo, odgovorno za dajanje dodatka v promet. Ta dodatek je bil na podlagi člena 10 Uredbe (ES) št. 1831/2003 prijavljen kot obstoječi izdelek. Ker so bile predložene vse informacije, ki ji zahteva navedena določba, je bil ta dodatek vpisan v Register krmnih dodatkov Skupnosti.